open-index/open-wikipedia-markdown huggingface dataset:
שירה איכילוב

**שירה איכילוב** (נולדה ב-8 באוגוסט 2002) היא מחליקה אמנותית ישראלית.

## ביוגרפיה
איכילוב נולדה בתל אביב-יפו שבישראל.

### 2017
באליפות העולם בהחלקה אמנותית על הקרח לנוער שנערכה בטאיפיי שבטאיוואן במרץ סיימה במקום 26 יחד עם ואדים דוידוביץ' בקטגוריית ריקוד על הקרח בתוצאה של 39.34 נקודות.

### 2018
באליפות העולם בהחלקה אמנותית על הקרח לנוער שנערכה בסופיה שבבולגריה במרץ סיימה במקום 17 יחד עם ואדים דוידוביץ' בקטגוריית ריקוד על הקרח בתוצאה של 112.22 נקודות.

### 2019
באליפות ישראל 2019 בהחלקה אמנותית על הקרח שנערכה בדצמבר זכתה במדליית זהב יחד עם ואדים דוידוביץ' בקטגוריית ריקוד על הקרח.

באליפות אירופה בהחלקה אמנותית על הקרח שנערכה במינסק שבבלארוס בינואר סיימה במקום 20 יחד עם ואדים דוידוביץ' בקטגוריית ריקוד על הקרח בתוצאה של 142.12 נקודות.

באליפות העולם בהחלקה אמנותית על הקרח שנערכה בסאיטאמה שביפן במרץ סיימה במקום 25 יחד עם ואדים דוידוביץ' בקטגוריית ריקוד על הקרח בתוצאה של 52.51 נקודות.

### 2021
באליפות העולם בהחלקה אמנותית על הקרח שנערכה בסטוקהולם שבשוודיה במרץ סיימה במקום 26 יחד עם לורן אבקסיס בקטגוריית ריקוד על הקרח בתוצאה של 55.57 נקודות.

באליפות ישראל 2022 בהחלקה אמנותית על הקרח שנערכה בדצמבר זכתה במדליית כסף יחד עם וולודימיר בייליקוב בקטגוריית ריקוד על הקרח בתוצאה של 166.21 נקודות.

### 2022
באליפות העולם בהחלקה אמנותית על הקרח שנערכה במונפלייה שבצרפת במרץ סיימה במקום 21 יחד עם וולודימיר בייליקוב בקטגוריית ריקוד על הקרח בתוצאה של 62.57 נקודות.

### 2024
באליפות ישראל 2024 בהחלקה אמנותית על הקרח שנערכה באפריל זכתה במדליית כסף יחד עם דמיטרי קרבצ'נקו בקטגוריית ריקוד על הקרח בתוצאה של 164.75 נקודות.

באליפות ישראל 2025 בהחלקה אמנותית על הקרח שנערכה בדצמבר זכתה במדליית כסף יחד עם וולודימיר בייליקוב בקטגוריית ריקוד על הקרח בתוצאה של 164.55 נקודות.
### 2025
בשנת 2025 החלה להתחרות בצמד יחד עם מיכאל נוסוביצקי.

## קישורים חיצוניים

* שירה איכילוב, באתר isuresults
* 

## הערות שוליים

קטגוריה:מחליקות אמנותיות על קרח ישראליות
קטגוריה:אלופות ישראל בספורט
קטגוריה:תל אביב-יפו: ספורטאים
קטגוריה:ישראליות שנולדו ב-2002
אמת או שקר: השעשועון

**אמת או שקר: השעשועון** (באנגלית: **Bullsh*t: The Game Show**) היא סדרת ריאליטי באורך עשרה פרקים, שהופקה על ידי נטפליקס ב-2022, בהנחייתו של האווי מנדל.

בניגוד למשחקי טריוויה מקובלים, המטרה באמת או שקר אינה לענות בהכרח את התשובה הנכונה (אם כי זה ודאי עדיף), אלא להצליח לשכנע לפחות אחד משלושה בני אדם שהמתמודד יודע על מה הוא מדבר.

## מבנה ההתמודדות
בכל שלב, מתמודד אחד משחק טריוויה בזמן ששלושה מתמודדים המעוניינים לתפוס את מקומו אחרי שיסיים, בין אם יצליח לקחת כסף ובין אם יודח, עומדים מולו על הפודיום ומשמשים כמעין שופטים. לכל אחד מהצדדים מטרות משלו, כדלקמן.

המתמודד, מיד לאחר שצפה עם שאר המועמדים בשאלה, לוחץ על התשובה במסך הגלוי לעיניו בלבד, ורואה מיד האם ענה תשובה נכונה או שגויה. לאחר מכן, עליו להסביר לשלושת ה'שופטים' מה הוא ענה ולמה הוא כל כך בטוח בעצמו (על בסיס ידע קודם, ניחוש מושכל וכדומה). המטרה: לגרום לפחות לאחד מהם להאמין לו. אם המתמודד ענה את התשובה הנכונה, או אם הוא שגה בתשובתו אבל לפחות אחד מהשלושה האמין לו, הוא ממשיך לשלב הבא. אם הוא ענה תשובה שגויה ושלושת ה'שופטים' זיהו שהיא שגויה, הוא נכשל ומסיים את המשחק.

ה'שופטים' מצדם צריכים לדייק באופן מקסימלי, משום שכאשר המתמודד יסיים, אזי מי משלושתם שדייק באחוז הגבוה ביותר של פעמים וידע אם המתמודד ענה נכונה או בילף, יהיה זה שיחליף אותו ויתפוס את מקומו כמתמודד הבא. אחת לכמה פרקים מוחלפים חלק מה'שופטים' הללו.

הסכומים נעים מ-1,000 דולר בשאלה הראשונה ועד מיליון דולר לאחר עשר שאלות. למתמודד יש שני מנעולים שהוא יכול להציב על סכום שכבר השיג, כשלאחר השימוש במנעול הראשון הוא נדרש לעבור לפחות 3 שאלות נוספות לפני שישתמש במנעול השני. לכן, מתמודדים רבים נוטים להשתמש במנעול הראשון בשאלה הראשונה, כדי שיוכלו להשתמש בשני כבר בשלב בו ישיגו 50,000 דולר. בנוסף, לאחר כל שאלה המתמודד יכול לבחור שלא להמשיך ולפרוש עם הכסף שצבר.

## קישורים חיצוניים
* 

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2022
טאטע תטהר

"**טאטע תטהר**" הוא סינגל שהוקלט על ידי הזמר הישראלי יאיר אלייצור. הוא יצא באופן עצמי ב-10 בדצמבר 2024 כסינגל שלא מתוך אלבום אולפן.

## רקע
"טאטע תטהר" נכתב והולחן על ידי אלייצור ונאור כרמי, שגם הפיק אותו מוזיקלית לצד אפי שיינר. השיר הוא תפילה לטהרת הלב, שבה הדובר מבקש מאלוהים לטהר אותו ממאבקיו הפנימיים, תוך הכרה בכך שהוא לא מכיר "רופא אחר". הוא מתאר את הקושי לשמור על נורמליות בעולם מלא פיתויים, מתייחס לסיפור חסידי על השליטה העצמית של בעל התניא ש"לא שבר אף פעם דברים", ומבקש שלא להישבר אלא להתמלא בטוב, "ועוד יותר טוב" (הרמז לשיר תמיד אוהב אותי). השיר מייחל לחיבור בין חסידות ברסלב לחסידות חב"ד-לובביץ' ולמילוי הצימאון הרוחני של רבים, תוך חזרה על בקשות לטהרה והשראה ממקורות יהודיים. הוא מסתיים בתפילה, המדגישה את התקווה והאמונה בכוחו של האל להעניק טהרה והתעלות רוחנית.

ב-14 בינואר 2025 פורסמה גרסה אקוסטית לשיר מתוך החזרות למופע במועדון "גריי" שבתל אביב-יפו. הגרסה הוקלטה בהשתתפות בן צור.

## הצלחה מסחרית
השיר הפך ללהיט רדום בישראל, ורק ב-13 בפברואר 2025 נכנס במקום התשיעי ל.

באוקטובר 2025 זכה בתואר "שיר השנה" במצעדי המוזיקה השנתיים של אתר כיכר השבת ורדיו קול ברמה.

## מיקומי שיא
### בהשתתפות בן צור

#### מצעדי סוף שנה

## קישורים חיצוניים

## הערות שוליים

קטגוריה:שירי יאיר אליצור
קטגוריה:שירי בן צור
קטגוריה:דואטים
קטגוריה:שירים בעברית
קטגוריה:שירים על אלוהים
בחיבק

"**בחיבק**" (מתועתק מערבית מ-"**بحبك**", בעברית: "**אוהבת אותך**") הוא סינגל שהוקלט על ידי הזמרת הישראלית תמר ריילי. את השיר הוציאה ב-5 בינואר 2025 לאור חברת התקליטים די-מיוזיק, כסינגל מתוך אלבום הבכורה הנושא את שמה.

## רקע
"בחיבק" נכתב והולחן על ידי ריילי, אור קודאי ושאולי יצחק. השניים האחרונים גם הפיקו אותו מוזיקלית. השיר מבטא את המאבק הפנימי של הדוברת בין הרצון להיות לבד לבין הצורך באהבה. היא מביעה תחושת תסכול מהכישלון למצוא גבר ש"שווה אותה" ומחפשת חיבור אמיתי, אך מתמודדת עם בדידות וגעגועים. השיר מתאר את הדילמה שלה, את ההתמכרות לרגש ולחלומות, ואת המאבק הפנימי בין חיפושי אהבה לבין תסכול מהמציאות. היא קוראת לאהוב שלה לבוא ולמלא את הריקנות שלה, כשהיא מציינת את הכמיהה לאהבה שתמלא אותה ותחליף את הבדידות.

## הצלחה מסחרית
"בחיבק" הושמע רבות בתחנות הרדיו השונות בישראל. הוא הגיע בשיאו למקום הראשון ב.

## מיקומי שיא

### מצעדי סוף שנה

## הערות שוליים

קטגוריה:שירי תמר ריילי
קטגוריה:שירים בעברית
קטגוריה:שירים בערבית
קטגוריה:שירים מרובי שפות
קטגוריה:שירים על בדידות
קטגוריה:סינגלים שהגיעו למקום הראשון בהיטליסט
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת די-מיוזיק
1976 בטלוויזיה

בערך זה מצוינים אירועים בולטים שהתרחשו במהלך שנת 1976 ונוגעים לעולם הטלוויזיה.

## אירועים בולטים

* 3 באפריל – תחרות האירוויזיון התקיימה בהאג שבהולנד. בתחרות זכתה הממלכה המאוחדת, עם השיר "Save Your Kisses for Me" ("שמרי נשיקותייך עבורי") בביצוע להקת הפופ הבריטית אחוות האדם.
* 1 ביולי – רשת הטלוויזיה שואוטיים מתחילה את שידוריה בארצות הברית.
* 9 בספטמבר – חברת JVC מוציאה לשווקים לראשונה נגני וידאו וקלטות וידאו בפורמט VHS. בהמשך הופך סטנדרט זה לסטנדרט המוביל במערכות וידאו ביתיות לאחר שמצליח לגבור על הפורמט המתחרה (הבטאמקס  של חברת סוני) ושולט בשוק הווידאו הביתי שליטה כמעט מוחלטת עד להצגת תקליטורי ה-DVD.

## סדרות ותוכניות טלוויזיה חדשות ב-1976

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1976. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1976]]**.



File:Charlies Angels cast 1976.JPG|צוות השחקניות הראשי בתוכנית "המלאכיות של צ'רלי"
File:Jim Henson and the Muppets.jpg|ג'ים הנסון והחבובות מהתוכנית "החבובות"
File:Laverne and Shirley cast 1976.JPG|צוות השחקניות הראשי בתוכנית "לוורן ושירלי"



;**בישראל**

;**במדינות אחרות**

## סדרות ותוכניות בולטות שבוטלו או הסתיימו ב-1976

;**בארצות הברית**

## נולדו

## נפטרו

## פרסים

## קישורים חיצוניים

## הערות שוליים
הבחירות לנשיאות איראן 1981 (אוקטובר)

**הבחירות לנשיאות איראן באוקטובר 1981** היו סבב הבחירות השני לנשיאות באותה שנה. הבחירות נערכו עקב הירצחו של הנשיא מוחמד עלי רג'אי שנבחר לנשיאות איראן ביולי 1981 בפיגוע.

סבב הבחירות נערך ב-2 באוקטובר 1981, ובו ניצח עלי ח'אמנאי עם 95% מהקולות, לאחר שגם שלושת המתמודדים האחרים - עלי אכבר פרווארש, חסן עפוריפארד ורזא זוואראי - תמכו בפומבי במועמדותו של חמינאי לנשיאות, והצהירו בטלוויזיה שהם עצמם יצביעו עבורו. ח'אמנאי הפך לאיש הדת הראשון שכיהן במשרה.

שלושה מהמועמדים היו חברים במפלגה המרכזית של איראן אחרי המהפכה, מפלגת הרפובליקה האסלאמית.

## תוצאות הבחירות
קיימות שתי גרסאות לתוצאות המדויקות של הבחירות. האחת פורסמה על ידי אוניברסיטת אוקספורד והשנייה על ידי אוניברסיטת פרינסטון.

## קישורים חיצוניים

## הערות שוליים

1981ב
קטגוריה:1981 באיראן
נמרוד קוסטיקה

**נמרוד קוסטיקה** (נולד ב-30 בנובמבר 1969) הוא כדורגלן עבר ישראלי ומאמן.

## קריירה
קוסטיקה שיחק בעברו בקבוצות חובבניות מאזור תל אביב-יפו עד שפרש ממשחק בשנת .

עם פרישתו אימן בגדנ"ע יהודה ומכבי עירוני בת ים. בשנת  מונה לעוזר מאמן במכבי פתח תקווה. בהמשך שימש כעוזר מאמן בהפועל תל אביב, בני יהודה, עירוני קריית שמונה והפועל חדרה.

ב-11 ביולי 2024 חזר לעמדת המאמן הראשי כאשר חתם בשמשון תל אביב, אך כעבור כחודש וחצי התפטר מתפקידו.

ב-5 בנובמבר 2024 חזר לחדרה כעוזר מאמן. בשנת  מונה למאמן הראשי של הקבוצה לאחר פיטוריו של אסף נימני, אולם לא הצליח לסייע לקבוצה להישאר בליגת העל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:תל אביב-יפו: כדורגלנים
קטגוריה:מאמני כדורגל ישראלים
קטגוריה:מאמני מכבי עירוני בת ים
קטגוריה:מאמני שמשון תל אביב
קטגוריה:מאמני הפועל חדרה
קטגוריה:ישראלים שנולדו ב-1969
איכתיוטיטאן

**איכתיוטיטאן** (שם מדעי: *Shonisaurus*; מילולית: "דג הטיטאן") הוא סוג של זוחל ימי נכחד מסדרת האיכתיוזאוריה, אשר התקיים בימים הקדומים של הטריאס העליון שלפני 205 עד 202 מיליון שנה מזמננו, ממש לפני הכחדת הטריאס שלפני 201 מיליון שנה מזמננו ולפי ממצאיו נראה שהיה הזוחל הימי הגדול בעולם, כשהגיע בבגרותו לאורך של 25 מטרים, דומה מאוד לאורך של לווייתן כחול

המאובנים שלו התגלו ב-2020 בסאמרסט שבאנגליה והוא תואר בשנת 2024. נכלל בסוג זה מין בודד: *Ichthyotitan severnensis*, הקרוי על שם שפך סברן , לצידו התגלו מאובניו.

## מאפיינים
הממצאים של זוחל ימי זה ידועים משתי עצמות חלקיות של לסת תחתונה שהתגלו בשני מקומות נפרדים, כאשר אלה דמו לממצאי לסתו של איכתיוזאורים גדולים כמו השסטזאורוס והשונוזאורוס הענקיים. אם זאת לפי השוואת גודל הגוף נראה היה שהאיכתיוטיטאן היה גדול מהם בהרבה ולמעשה היה הזוחל הימי הגדול ביותר שהתגלה מעולם. לפי ההערכות האחרונות הוא הגיע לאורך של כמעט 25 מטרים בקירוב, כך שהיה קרוב לאורך של לווייתן כחול מודרני. ישנם אפילו חוקרים שהעריכו את אורכו ב-30 עד 35 מטרים, בהתבסס על מבנה עצמות הלסת.

החוקרים מעריכים עקב מבנה הלסת שאיננו הותאם לשאיבת פלנקטון בדומה ללווייתנים הגדולים, מאחר שעצם הלשון שלו עדינים מכדי לאפשר שאיבת מזון מהירה לקיבה, נוסף על מבנה קרוביו של שיניים חרוטיות חזקות ותוכן של קונכיות בקיבתם, מה שמרמז שהיה טורף גדול כמו קטלן מודרני שניזון ככל הנראה מדגים וזוחלים ימיים אחרים.

## קישורים חיצוניים

## הערות שוליים

קטגוריה:בעלי חיים שתוארו ב-2024
קטגוריה:איכתיוזאוריה
קטגוריה:בעלי חיים שחיו בטריאס עליון באירופה
קטגוריה:ערכים שבהם מתאר הטקסון אינו מתאים
קטרסיס

**קטרסיס** (בליטאית: **Katarsis**, מילולית: "קתרזיס") היא להקה ליטאית שהוקמה בשנת 2020. היא מורכבת מארבעה חברים: לוקאס ראדזביצ'יוס, אלאנס ברסס, אמיליה קנדראטביצ'וטה ויקובאס אנדריוליס. הלהקה ייצגה את ליטא באירוויזיון 2025 שהתקיים בבזל שבשווייץ עם השיר "Tavo akys".

## היסטוריה
הלהקה, שנוסדרה על ידי ראדזביצ'יוס, הפכה למוקד התעניינות גדול בכלי התקשורת ב בזכות שירי הפוסט-פאנק והרוק אלטרנטיבי שלה. הלהיט הגדול ביותר שלה הוא "Vasarą galvoj minoras", המתמקד בתחושות הנוסטלגיה של הקיץ. הוא היה להיט רדום, שכן יצא לאור לאור באוקטובר 2020, והפך לוויראלי רק בפברואר 2022, אז דורג בין עשרת השירים הפותחים של מצעד הפזמונים הליטאי. איגוד תעשיית ההקלטות הליטאי אף התעיד את היצירה בתואר זהב לאחר שחצה את רף 2.5 מיליון ההאזנות בסטרימינג.

במאי 2024 פורסם המיני-אלבום הראשון של ההלקה, *Dausos*, המורכב מחמש רצועות. עבודות ההקלטה שלו החלו בחורף 2023. בדצמבר של אותה השנה נמנתה קטרסיס בין 45 המשתתפים בקדם הליטאי לאירוויזיון 2025. שירה לתחרות היה "Tavo akys", והוא דורג במקום הראשון בערב הגמר.

לאחר שהעפילה הלהקה לגמר האירוויזיון, סיימה הלהקה בגמר במקום ה-16 עם 96 נקודות; 34 נקודות מהשופטים, ו-62 נקודות מהקהל.

## קישורים חיצוניים

## הערות שוליים

קטגוריה:משתתפי אירוויזיון 2025
קטגוריה:נציגי ליטא באירוויזיון
קטגוריה:להקות רוק אלטרנטיבי
קטגוריה:להקות שהוקמו בשנת 2020
Tavo akys

"**Tavo akys**" (בעברית: "**העיניים שלך**") הוא סינגל שהוקלט על ידי הלהקה הליטאית קטרסיס. הוא יצא לאור ב-31 בינואר 2025, ונוצר על ידי לוקאס רדזביצ'יוס ויורגיס מסיליוניס. השייר ייצג את  באירוויזיון 2025, שהתקיים בבזל שבשווייץ.

## תחרות הזמר של האירוויזיון
### ''Eurovizija.LT 2025''
*Eurovizija.LT 2025* היה תחרות קדם האירוויזיון של ליטא, שאורגנה על ידי תאגיד השידור הליטאי (LRT) לצורך בחירת נציגות המדינה לאירוויזיון 2025. התחרות התקיימה החל מ-11 בינואר עד ל-15 בפברואר 2025 וכללה חמישה מקצים ואירוע גמר. בשלב המקצים התמודדו 45 שירים, כאשר שני השירים המובילים באותו הערב העפילו לגמר. בגמר עצמו, שלושת השירים עם מספר הקולות הגבוה ביותר עלו לשלב הצבעה נוסף, בו נקבע הזוכה על בסיס הצבעת הקהל בלבד. במקרה של שוויון בכל אחד משלבי התחרות, דירוג השופטים קיבל עדיפות. שיטת הניקוד הייתה זהה לזו של תחרות האירוויזיון, כאשר עשרת השירים המובילים בכל שלב קיבלו 1–8, 10 ו-12 נקודות. הופעות חצי הגמר הוקלטו מראש, בעוד הגמר בוצע בשידור חי.

ב-11 בדצמבר 2024 הוכרז כי קטרסיס תתמודד בתחרות עם השיר "Tavo akys". ב-1 בפברואר 2025 העפיל השיר לשלב הגמר כשדורג במקצה במקום במקום הראשון עם 24 נקודות. בגמר, נמנה "Tavo akys" בין שלושת השירים עם מספר הקולות הגבוה ביותר מהשופטים ומהקהל. בסבב השני זכה בהצבעת הקהל, ונבחר לייצג את ליטא באירוויזיון.

### באירוויזיון
 ליטא שובצה להתחרות בחלקו הראשון של חצי הגמר השני, שהתקיים ב-15 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ליטא הופיעה שמינית, אחרי  ולפני . בסוף הערב הוכרזה ליטא כאחת מעשר המדינות שהעפילו לשלב הגמר. מאוחר יותר התברר שליטא דורגה במקום השישי עם 103 נקודות.

זמן קצר לאחר שידור חצי הגמר השני נערכה הגרלת הקצאה שקבעה באיזו מחצית תופיע כל מדינה בגמר. ליטא שובצה להופיע בהתאם להחלטת המפיקים. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. ליטא שובצה כהופעה החמישית, אחרי  ולפני . ליטא דורגה במקום ה-16 עם 96 נקודות; 34 נקודות מהשופטים, ו-62 נקודות מהקהל.

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי ליטא באירוויזיון
קטגוריה:שירים בליטאית
הבחירות לנשיאות איראן 1985

**הבחירות לנשיאות איראן 1985** נערכו ב-16 באוגוסט 1985, והביאו לבחירתו מחדש של הנשיא המכהן עלי ח'אמנאי לקדנציה נוספת.

תנועת החירות של איראן שהייתה מעורבת בתחילת הדרך בהפיכה, אך הוצאה מחוץ לחוק ב-1980, קראה להטיל חרם ולא להשתתף בבחירות.

## מועמדים
ביולי 1985 הגישו את מועמדותם למועצת שומרי החוקה 50 מתמודדים, אך רק שלושה מתוכם אושרו:
* עלי ח'אמנאי, הנשיא המכהן והמועמד המוביל של מפלגת הרפובליקה האסלאמית.
* , עורך דין ומועמד עצמאי.
* , שר המסחר לשעבר ומועמד מפלגת הקואליציה האסלאמית.

מועמדים רבים נפסלו על ידי המועצה, ובהם מהדי באזרגאן, שכיהן קודם לכן כראש ממשלה.

## תוצאות
קיימות שתי גרסאות לתוצאות המדויקות בבחירות, האחת פורסמה על ידי אוניברסיטת אוקספורד והשנייה על ידי אוניברסיטת פרינסטון.

## קישורים חיצוניים

## הערות שוליים

1985
קטגוריה:1985 בפוליטיקה
קטגוריה:עלי ח'אמנאי
אולי (זמר איטלקי)

**פדריקו אוליביירי** (באיטלקית: **Federico Olivieri**; נולד ב-5 במאי 2001), ידוע בשם הבמה **אולי** (באיטלקית: **Olly**), הוא זמר, כותב שירים וראפר איטלקי. הוא התפרסם לאחר השתתפותו בפסטיבל סן רמו לשנת 2023 עם השיר "Polvere".

## ביוגרפיה
אולי נולד בג'נובה, ומאוחר יותר עבר משפחתו עברה לגור בשכונת פוצ'ה. הוא למד שירה ומוזיקה בקונסרבטוריון על שם ניקולו פגניני בג'נובה. בנוסף יש לו גם תואר ראשון בכלכלה ומנהל עסקים מאוניברסיטת מילאנו.

בשנת 2016 הקים את הקולקטיב המוזיקלי "מדמוט בראנקו", איתו הוציא את המיקסטייפ הראשון שלו, *Piacere Mixtape*. בשנה שלאחר מכן הוציא עם מאטסבי מיני-אלבום בשם *Namaste*. מתוך המיני-אלבום הופץ השיר "Chiara Ferragni", בהשתתפות הזמר אלפא, כסינגל מסחרי.

בשנת 2017 עבר להתגורר ב כדי להתמקד בלימודיו. ב-2018 שב לתעשיית המוזיקה, כשב-15 ביוני הוציא את המיני-אלבום *CRY4U*. מתוכו פורסם הסינגל "Bla-Bla Car".

בשנת 2019 הוציא אולי את הסינגלים "Bevi" ו-"Best Seller" בהשתתפות אלפא. במאי פרסם את "Il primo amore", שיר הסולו הראשון שלו שהפך ללהיט. ב-6 בנובמבר 2020 הוציא מיני-אלבום חדש בן שבע רצועות, הכוללות את הסינגלים "Mai e poi mai" ו-"Winston Blue". באביב 2021 חתם על חוזה הקלטות עם אלף רקורדס, שהופצה על ידי אפיק רקורדס עבור סוני מיוזיק.

בנובמבר 2022 נמנה אולי בין 12 המשתתפים ב-*Sanremo Giovani*, תוכנית שמטרתה לבחור שישה מועמדים חדשים לפסטיבל סן רמו, הקדם האיטלקי לתחרות הזמר של האירוויזיון. אולי נמנה בין ששת המעפילים לקדם. מאוחר יותר נחשף שירו לסן רמו, "Polvere", שהגיע למקום ה-24. בדצמבר 2024 הוכרז כי אולי עתיד להשתתף פעם נוספת בפסטיבל עם השיר "Balorda nostalgia". ב-15 בפברואר 2025 נערך גמר הקדם, בו דורג במקום הראשון. ב-22 בפברואר הודיע על פרישתו מתחרות האירוויזיון, וכתוצאה מכך מי שייצג את המדינה בתחרות יהיה מי שהגיע למקום השני, לוצ'ו קורסי עם השיר "Volevo essere un duro".

## קישורים חיצוניים

## הערות שוליים

קטגוריה:איטלקים שנולדו ב-2001
קטגוריה:זמרים איטלקים
קטגוריה:ראפרים איטלקים
קטגוריה:משתתפי פסטיבל סן רמו 2023
קטגוריה:משתתפי פסטיבל סן רמו 2025
קטגוריה:זוכי פסטיבל סן רמו
קטגוריה:בוגרי אוניברסיטת מילאנו
Balorda nostalgia

"**Balorda nostalgia**" (ב-IPA: "", בעברית: "**נוסטלגיה טיפשית**") הוא סינגל שהוקלט על ידי הזמר האיטלקי אולי. את השיר הוציאה ב-12 בפברואר 2025 לאור חברת התקליטים אפיק רקורדס כסינגל שלא מתוך אלבום אולפן. השיר ניצח בפסטיבל סן רמו, ונבחר לייצג את  באירוויזיון 2025, שהתקיים בבזל שבשווייץ. אולם ב-22 בפברואר פרש אולי מהאירוויזיון. תאגיד השידור האיטלקי הודיע כי המקום השני של הפסטיבל, לוצ'ו קורסי, ייצג את איטליה באירוויזיון עם השיר "Volevo essere un duro" במקום אולי.

## פסטיבל סן רמו 2025
תאגיד השידור האיטלקי RAI ארגן את המהדורה ה-75 של פסטיבל סן רמו, שנערכה החל מ-11 ועד ל-15 בפברואר 2024. כמקובל מאז 2015, לזוכה ניתנה הזכות הראשונה לסרב לייצג את איטליה בתחרות האירוויזיון הקרובה. ב-1 בדצמבר 2024 הוכרז כי אולי ישתתף בפסטיבל, ושם השיר עמו יתחרה נחשף ב-18 בדצמבר. אולי זכה בתחרות, לאחר שסיים במקום הראשון בהצבעת הקהל ובמקום השני בהצבעת העיתונאים ושופטי הרדיו בשלב ההצבעה הסופי.

## מיקומי שיא

## קישורים חיצוניים

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירים באיטלקית
קטגוריה:סינגלים שהגיעו למקום הראשון באיטליה
קטגוריה:סינגלים בהוצאת אפיק רקורדס
סילבה קאני

**איי סילבה קאנגני סוקפה** (בצרפתית: **Ayi Silvain Kangani Soukpe**; נולד ב-15 במאי 2003), הידוע בשם **סילבה קאני**, הוא כדורגלן ישראלי-טוגולזי המשחק בעמדות הקיצוני והחלוץ במכבי חיפה מליגת העל.

## קריירה

סילבה התחיל את הקריירה שלו בקבוצות הילדים של הפועל תל אביב, הפועל בת ים, גדנ"ע יהודה ומכבי תל אביב, עד שהגיע בגיל 14 לבני יהודה.

ב-6 ביוני 2020 ערך את הופעת הבכורה שלו בקבוצה בניצחון 5–0 על הפועל חדרה, בו גם כבש את שער הבכורה שלו בקבוצה. עונה לאחר מכן רשם עוד מספר הופעות בקבוצה הבוגרת. בינואר  הושאל להכח עמידר רמת גן מליגה א' צפון במדיה הבקיע שלושה שערים בשבעה משחקים. בעונת 2022/2023 כבש שמונה שערים ב-26 הופעות במדי בני יהודה.

בקיץ  חתם באוסטריה וינה מליגת העל האוסטרית. בחודש הראשון שלו בקבוצה רשם את ארבעת משחקיו היחידים בקבוצה הבוגרת ולאחר מכן הצטרף לסטריפפינג, קבוצת המילואים של המועדון שמשחקת בליגה האוסטרית השנייה, בה הבקיע שני שערים ב-16 משחקים.

בקיץ  חזר לישראל וחתם בבית"ר ירושלים תמורת 290 אלף אירו. ב-25 באוגוסט 2024 ערך את הופעת הבכורה המחודשת שלו בליגת העל בניצחון 3–2 על מ.ס. אשדוד בו גם כבש את שער הבכורה שלו בקבוצה. בעונה זו רשם קאני עונת פריצה כאשר סיים את העונה ככובש המוביל של בית"ר בליגה (בצוותא עם מיירון ג'ורג') עם 8 שערים ב-33 הופעות מתוכן רק 11 בהרכב הפותח וסייע לקבוצה לסיים במקום הרביעי ולהעפיל למוקדמות המפעלים האירופאים דרך הליגה לראשונה מאז עשתה זאת בסיום עונת 2019/2020.

ב-3 בספטמבר 2025 חתם במכבי חיפה. הוא ערך הופעת בכורה בקבוצה ב-15 בספטמבר, בניצחון 1-5 על מועדון ספורט אשדוד.

## סגנון משחק
קאני משחק בעיקר כקיצוני שמאלי או ימני, אך לעיתים מוצב גם בעמדת החלוץ המרכזי, בזכות יכולתו להתמקם היטב ברחבה ולהגיע להזדמנויות הבקעה. סגנון משחקו מאופיין במהירות גבוהה, דריבל חד ויציאה מהירה להתקפות מעבר.

## חיים אישיים
סילבה נולד בתל אביב-יפו להורים מהגרים ממוצא טוגולזי וגדל בבת ים. בשנת  קיבל מעמד של תושב ארעי, ובהמשך אף מעמד של תושב קבע. למרות זאת, טרם קיבל תעודת זהות ישראלית ולכן לא זכה לשחק בנבחרות ישראל השונות אולם כן התגייס לצה"ל.

באוגוסט  סירב לזימון לנבחרת טוגו כיוון שהוא שואף לשחק עבור נבחרת ישראל.

מעבר לעיסוקו המקצועי, קאני ידוע גם בפעילותו למען הקהילה. הוא משתדל להשתתף באירועים חברתיים וחינוכיים, במיוחד בפרויקטים המיועדים לילדים ובני נוער ממעמד סוציו-אקונומי נמוך. הוא דובר עברית, צרפתית, ושפות מקומיות מטוגו, ונחשב לדמות חיובית גם מחוץ למגרש.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים טוגולזים
קטגוריה:קשרי כדורגל ישראלים
קטגוריה:קשרי כדורגל טוגולזים
קטגוריה:חלוצי כדורגל ישראלים
קטגוריה:חלוצי כדורגל טוגולזים
קטגוריה:בת ים: כדורגלנים
קטגוריה:כדורגלני בני יהודה תל אביב
קטגוריה:כדורגלני הכח עמידר רמת גן
קטגוריה:כדורגלני אוסטריה וינה
קטגוריה:כדורגלני בית"ר ירושלים
קטגוריה:כדורגלנים ישראלים באוסטריה
קטגוריה:ספורטאים זרים באוסטריה
קטגוריה:כדורגלני מכבי חיפה
קטגוריה:ישראלים שנולדו ב-2003
קטגוריה:טוגולזים שנולדו ב-2003
ילנה וסנינה

**ילנה וסנינה** (ברוסית: **Еле́на Серге́евна Веснина́**;  נולדה ב-1 באוגוסט 1986) היא טניסאית עבר מרוסיה. היא זכתה להצלחות בתחרויות זוגות נשים וזוגות מעורבים בהם זכתה 4 פעמים בתחרויות גראנד סלאם. באולימפיאדת ריו דה ז'ניירו היא זכתה במדליית זהב בתחרות זוגות נשים (לצד יקטרינה מקארובה).
## ביוגרפיה
ילנה וסנינה נולדה בשנת 1986 בלבוב (אז בברית המועצות כיום באוקראינה). גם אחיה הצעיר היה שחקן טניס. וסנינה החלה להתאמן בגיל 7.

וסנינה שיחקה בתחרויות לצעירות וזכתה במספר הצלחות. בתחרות "גראנד סלאם" היא הגיעה עד לרבע הגמר וסיימה במקום ה-116 בדירוג.

בתחרויות גראנד סלאם לנשים וסנינה החלה לשחק בשנת 2005. ההישג הגדול שלה היה חצי הגמר באליפות וימבלדון 2016.

בתחרויות זוגות נשים הייתה 11 פעמים בגמרים של גראנד סלאם. החל משנת 2009 כאשר שיחקה לצד ויקטוריה אזרנקה הגיעה לגמר אליפות צרפת הפתוחה 2016. הצלחות גדולות היו לצד יקטרינה מקארובה כאשר הן ניצחו באליפות צרפת הפתוחה 2013, באליפות ארצות הברית הפתוחה 2014 ובאליפות וימבלדון 2017.

בתחרויות זוגות מעורבים וסנינה הייתה 4 פעמים בגמרים של גראנד סלאם. היא שיחקה לצד מאהש בהופאטי, לאנדר פאיס וברונו סוארס. עם סוארס הם ניצחו באליפות אוסטרליה הפתוחה 2016.

הזוג וסנינה/מקארובה שיחקו בגמרים של תחרויות סוף שנה וניצחו בשנת 2016.

היא שיחקה ב-2 אולימפיאדות. באולימפיאדת ריו דה ז'ניירו היא זכתה במדליית זהב בתחרות זוגות נשים (לצד יקטרינה מקארובה). באולימפיאדת טוקיו היא זכתה במדליית כסף בתחרות זוגות מעורבים לצד אסלן קראצב והגיעה למקום הרביעי בתחרות זוגות נשים.

ילנה וסנינה הייתה חברה בנבחרת גביע בילי ג'ין קינג של רוסיה.

לא שיחקה בשנים 2022/2023 כאשר נולד ילד השני שלה. בתחילת 2024 היא חזרה להתחרות אך בנובמבר 2024 הודיעה על פרישה.

## קישורים חיצוניים

* 

קטגוריה:טניסאיות רוסיות
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות וימבלדון
קטגוריה:טניסאיות באולימפיאדת לונדון (2012)
קטגוריה:טניסאיות באולימפיאדת ריו דה ז'ניירו (2016)
קטגוריה:מעוטרי עיטור הידידות (רוסיה)
קטגוריה:אלופות אולימפיות מרוסיה
קטגוריה:רוסיות שנולדו ב-1986
קטגוריה:רוסים שנולדו ב-1986
סניה מירזה

**סניה מירזה** (באנגלית: **Sania Mirza**;  נולדה ב-15 בנובמבר 1986) היא טניסאית עבר הודית. זכתה להצלחות בתחרויות זוגות נשים וזוגות מעורבים בהם זכתה 6 פעמים בתחרויות גראנד סלאם.

## ביוגרפיה
סניה מירזה נולדה בשנת 1986 במומבאי למשפחה מוסלמית. אביה היה עיתונאי ספורט. תוך זמן קצר המשפחה עברה להיידראבד בה היא גדלה.

סניה מירזה החלה להתאמן בגיל 6. המאמן הראשון שלה היה האב. היא ניצחה בתחרות לזוגות צעירות באליפות וימבלדון 2003. באותה שנה היא התחילה לשחק בתחרויות לנשים.

בתחרויות הנשים ב"גראנד סלאם" סניה מירזה לא זכתה להצלחה יתרה.

בתחרויות זוגות נשים הגיעה מירזה לגמר אליפות צרפת הפתוחה 2011 לצד ילנה וסנינה. בהמשך היא שיחקה לצד מרטינה הינגיס והן ניצחו באליפות וימבלדון 2015, אליפות ארצות הברית הפתוחה 2015 ואליפות אוסטרליה הפתוחה 2016.

בתחרויות זוגות מעורבים הגיעה מירזה לגמר 8 פעמים וניצחה 3 פעמים. היא ניצחה באליפות אוסטרליה הפתוחה 2009 ואליפות צרפת הפתוחה 2012 לצד מאהש בהופאטי. באליפות ארצות הברית הפתוחה 2014 היא ניצחה לצד ברונו סוארס.

שיחקה ב-4 אולימפיאדות. באולימפיאדת ריו דה ז'ניירו היא הגיעה למקום הרביעי בתחרות זוגות מעורבים (לצד רוהן בופנה).

בתחרויות סוף השנה ניצחה מירזה פעמיים (בשנת 2014 לצד קארה בלאק ובשנת 2015 לצד מרטינה הינגיס).

הייתה חברה בנבחרת גביע בילי ג'ין קינג של הודו.

סניה מירזה פרשה בשנת 2023.

בשנת 2010 היא התחתנה עם שחקן הקריקט הפקיסטני שואב מליק בחתונה מוסלמית מסורתית. בשנת 2018 לזוג נולד ילד. בשנת 2024 הם התגרשו.

בשנת 2005 הוצאה פתווה נגד השתתפותה של מירזה בתחרויות. בשנת 2007 היא שיחקה בזוגות עם שחר פאר.

## קישורים חיצוניים

* 

קטגוריה:טניסאים הודים
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות צרפת הפתוחה
קטגוריה:טניסאיות באולימפיאדת בייג'ינג (2008)
קטגוריה:טניסאיות באולימפיאדת לונדון (2012)
קטגוריה:טניסאיות באולימפיאדת ריו דה ז'ניירו (2016)
קטגוריה:טניסאיות באולימפיאדת טוקיו (2020)
קטגוריה:ילידות 1986
קטגוריה:הודים שנולדו ב-1986
סמסונג גלקסי S25

**סמסונג גלקסי S25** היא סדרה של סמארטפונים מבוססי אנדרואיד מתקדמים שפותחה, יוצרה ומשווקת על ידי סמסונג כחלק מסדרת סמסונג גלקסי S. הם ההמשך של סדרת סמסונג גלקסי S24. דגמי S25, S25+ ו-S25 Ultra הוכרזו ב-22 בינואר 2025, באירוע Galaxy Unpacked בסן חוזה, קליפורניה. בנוסף, טלפון נוסף בסדרה בשם גלקסי S25 Edge שיצא ב-13 במאי 2025, והוא גם הטלפון הכי דק בעולם, נכון ליציאתו.

## מפרט טכני
סדרת סמסונג S25 כוללת 4 דגמים של טלפונים, **סמסונג גלקסי S25**, **סמסונג גלקסי S25+**, **סמסונג גלקסי S25 Ultra** ו**סמסונג גלקסי S25 Edge**. ה-S25 Edge הוא גרסה דקה יותר של ה-S25 הרגיל. הכללת ה-S25 Edge מסמנת ככל הנראה תוספת חדשה לסדרת הסמארטפונים מסדרת S ואת החזרה של סדרת הגלקסי S Edge מאז הסמסונג גלקסי S7 Edge משנת 2016.

ה-S25 וה-S25+ חולקים את אותו גודל תצוגה כמו קודמיהם, בעוד ל-S25 Ultra יש תצוגה קצת יותר גדולה מקודמו. ל-S25+ יש חומרה דומה, אך עם גודל 6.7 אינץ' גדול יותר (168 מ"מ) גורם צורה. ה-S25 Ultra גדול מעט מקודמו, עם גודל מסך של 6.9 אינץ' (175). מ"מ). ה-S25 אולטרה כולל גם פינות מעוגלות כחלק מהעיצוב שלו, מה שהופך אותו להתיישר יותר עם שאר הסמארטפונים מסדרת גלקסי S. מערך הסמארטפונים S25 מופעל על ידי ערכת השבבים Snapdragon 8 Elite, שבניגוד לדורות הקודמים של סדרת S, ישמשו את כל הסמארטפונים S25 ברחבי העולם.

## עיצוב
ממוזער|הצבעים של ה-S25 Ultra: טיטניום כסף כחול, שחור, כסף לבן ואפור
ממוזער|תקריב של מערכת המצלמות S25, בהשוואה לקודמתה
לגלקסי S25 ו-S25+ יש חיישן של 50 מגה פיקסל, עדשת טלפוטו 10 מגה פיקסל 3x וחיישן אולטרה רחב של 12 מגה פיקסל.

לגרסת ה-S25 Ultra יש חיישן רחב של 200 מגה פיקסל, עדשת טלפוטו פריסקופ 50 מגה פיקסל, עדשת טלפוטו 10 מגה פיקסל 3x וחיישן אולטרה רחב של 50 מגה פיקסל.

כל שלושת דגמי הטלפונים כוללים מצלמה קדמית של 12 מגה פיקסל (הידועה גם כמצלמת סלפי).

### סוללה
אין שיפורים משמעותיים בקיבולת הסוללה בהשוואה ל־S24.

### זיכרון ואחסון
בניגוד לסמארטפונים מדורות קודמים, כל הטלפונים של סמסונג גלקסי S25 הושקו עם 12 ג'יגה-בייט של זיכרון RAM. עם אפשרות התאמה אישית של גודל האחסון.

## גלריה

קובץ:20250124 삼성 갤럭시 s25.jpg|סמסונג גלקסי S25
קובץ:20250124 삼성 갤럭시 s25+.jpg|סמסונג גלקסי S25+
קובץ:20250124 삼성 갤럭시 s25 울트라.jpg|סמסונג גלקסי S25 Ultra


## שינוי ה-S Pen
בגרסאות האולטרה, סמסונג הסירה את יכולת הבלוטות' של ה-S Pen, על מנת לחסוך בעלויות הייצור תוך טענה שהפונקציה שימשה פחות מ-1% ממשתמשי גלקסי.

בין הפונקציות שאבדו בעקבות הסרת הבלוטות' הן שליטה מרחוק במצלמה, ומספר תכונות כגון PowerPoint או אפליקציית הגלריה המקורית.

## קישורים חיצוניים

* 

## הערות שוליים

קטגוריה:פאבלטים
S25
קטגוריה:מכשירי אנדרואיד
קטגוריה:מכשירים שהושקו ב-2025
יוסף מספר על חלומותיו

**יוסף מספר את חלומותיו לאביו ואחיו** הוא רישום מעשה ידי הצייר ההולנדי רמברנדט. היצירה מוצגת במוזיאון רייקסמוזיאום.

## רקע וייעוד היצירה
היצירה היא סקיצה בגווני אפור בצבעי שמן, אשר שייכת לקבוצת עבודות בעלות מידות דומות. מדובר במודל שיצר הצייר ההולנדי רמברנדט כחלק מסדרת הדפסים גדולה המתארת את *הפסיון של ישו*. רמברנדט תכנן כי הדפסים אלו יבוצעו על ידי חרט מקצועי, אך מרביתם לא יצאו אל הפועל.

## תיאור היצירה
הציור מציג את יוסף הצעיר, המופיע במרכז הבמה בתנופה נלהבת, שיערו עדיין פרוע משינה. הוא שקוע כל-כולו בסיפור חלומו, המנבא כי אביו ואחיו ישתחוו לפניו (), ואינו מבחין בתגובותיהם. אביו נראה ספקן, ואילו אחיו מפגינים הבעות פנים מגוונות, החל בזלזול ועד לעוינות. מבטים אלו מרמזים על התקרבותם לרגע שבו יחליטו להרחיקו מהמשפחה.

## הטכניקה והשתמרות היצירה
רמברנדט השתמש במשיכות מכחול חופשיות כדי לתאר את הסצנה, תוך שימת דגש על הבעות הפנים ושפת הגוף של הדמויות, שממחישות את חוסר האמון של מאזיניו של יוסף. הסקיצה נועדה לשמש כהכנה להדפס גדול, אשר לא מומש בסופו של דבר. חרף העובדה שיצירות עבודה רבות אבדו עם השנים, ציור הכנה זה שרד ומהווה עדות לתהליך היצירה של האמן.

## קישורים חיצוניים

## הערות שוליים

קטגוריה:רמברנדט: ציורים
קטגוריה:ציורי התנ"ך
קטגוריה:יוסף בציורים
מגדל בבל הקטן

**מגדל בבל הקטן** הוא ציור שמן על עץ מאת פיטר ברויגל האב, המתוארך לסביבות שנת 1563 ונמצא כיום במוזיאון בוימנס ואן בונינגן ברוטרדם. הציור מתאר את סיפור מגדל בבל, המופיע בספר בראשית וכן בכתבי ההיסטוריון היווני הרודוטוס. יצירה זו היא הגרסה השנייה משתי גרסאות שצייר ברויגל בנושא זה. הגרסה הראשונה, המתוארכת לשנת 1563, היא "המגדל הגדול של בבל", השוכן כיום במוזיאון לתולדות האמנות בווינה. מחקרים חדשים מציעים כי "המגדל הקטן של בבל" נוצר בין השנים 1564–1567, לאחר נישואי ברויגל ועזיבתו את אנטוורפן לטובת בריסל בשנת 1563.

## היצירה
### מבנה ותוכן
הצופה מתבונן בציור מנקודת מבט גבוהה על אתר בנייה עצום של מגדל, השוכן בנוף של שטחי פולדרים. למגדל נמל משלו, השוכן בשפך נהר או במפרץ ימי, ובקרבתו אי קטן. חלקו העליון של המגדל כבר חודר אל תוך שכבת העננים הנמוכה, המטילה אווירה אפלה וקודרת על הסצנה כולה. בגרסה הרוטרדאמית של הציור, קו האופק נמוך יותר מאשר בגרסה הווינאית, ונמצא קרוב לאמצע היצירה. המגדל מתואר מזווית מעט שונה ונראה קרוב יותר לצופה. בהשוואה לגרסה הווינאית, המבנה נראה דחוס, צר ומאורגן יותר. שני פסים צבעוניים, המשתרעים לכל גובהו בצד השמאלי, מחזקים את תחושת האנכיות של המבנה. לפי החוקרת אולריקה וגאנר, פסי צבע אלה מייצגים שובל אבק הנובע מהובלת לבנים אדומות וסיד לבן באתר הבנייה. כבבסיס המגדל נראית רמפה המוגנת על ידי שער, וממנה מתפתלת דרך ספירלית מעלה. לאורך הרמפה פזורים צריפי עבודה, ובאזור ניתן להבחין במנופים מסוג "עגורן גלגלי", אשר שימשו בבנייה בתקופת הרנסאנס. הדמויות האנושיות זעירות ומופיעות רק בהתבוננות קפדנית. המגדל נראה בשלב מתקדם יותר של בנייה בהשוואה לגרסה הווינאית של הציור. כמו שם, גם כאן המבנה נוטה מעט שמאלה, תוצאה של בניית הקומות האנכיות בזווית ישרה לרמפה הלוליינית.

הסביבה המקיפה את המגדל מצטיירת כדלילה באוכלוסייה. מבט מעמיק מגלה כי בהשוואה לדמויות האנושיות, המגדל בגרסה זו גדול בכ-250% מזה שבגרסה הווינאית. בניגוד ל"מגדל הגדול של בבל", כאן לא מופיעות סצנות יום-יומיות כגון חיי מגורים. גם סביבת המגדל עצמה כמעט ריקה, ורק מספר בתי מגורים מבודדים מחליפים את העיר הצפופה שהופיעה בגרסה הקודמת. נראה כי רוב צריפי הבנייה הוסרו או הועברו לקומות הגבוהות. עם זאת, הנמל נראה פעיל יותר, ובו מספר רב של אוניות.

אלמנט בולט נוסף בציור הוא תהלוכה דתית המטפסת במעלה הרמפה, במרכז המגדל, כשהיא נושאת חופה אדומה. ייתכן שתהלוכה זו מסמלת את עמדת הכנסייה ביחס ליוהרה ולשחצנות האנושית, נושא שהיה רלוונטי במיוחד לתקופתו של ברויגל.

### פירוש ומשמעות
הנושא הוא מגדל בבל המתואר בספר בראשית:

ברויגל העניק לסיפור המקראי פרשנות עכשווית לתקופתו. המגדל ממוקם בנוף הולנדי של שטחי פולדרים, והפועלים משתמשים בטכניקות בנייה מן המאה ה-16. בתחתית התמונה, מעט מתחת לקו האופק, ניתן לראות תהלוכה דתית המטפסת במעלה הרמפה עם חופה אדומה. אלמנט זה עשוי לרמוז כי אפילו הכנסייה אינה חסינה מפני חטא ההיבריס.

לדברי החוקרת אולריקה וגאנר, עד אמצע המאה ה-17 תועדו למעלה מ-180 ציורים בנושא מגדל בבל, בנוסף לאינספור הדפסים. מרביתם צוירו באזור אנטוורפן. ההסבר הרווח לריכוז זה הוא נסיבות פוליטיות ודתיות: נושא המגדל הפך פופולרי בתקופה שבה הולנד חוותה מתחים פוליטיים ודתיים חריפים, במיוחד בעקבות המאבק בין הפרוטסטנטים לקתולים.

### היסטוריית הבעלות על הציור
בציור אין רמזים לזהות המזמין או האמן. עם זאת, על פי מחקרי האמנות, היצירה מיוחסת באופן חד-משמעי לפיטר ברויגל האב.

## קישורים חיצוניים

## הערות שוליים

קטגוריה:ציורים מהמאה ה-16
קטגוריה:1563
קטגוריה:פיטר ברויגל האב
קטגוריה:ציורי התנ"ך
קטגוריה:ציורי שמן
1975 בטלוויזיה

בערך זה מצוינים אירועים בולטים שהתרחשו במהלך שנת 1975 ונוגעים לעולם הטלוויזיה.

## אירועים בולטים

* 22 במרץ – תחרות האירוויזיון התקיימה בסטוקהולם שבשוודיה. בתחרות זכתה הולנד, עם השיר "Ding-a-dong" ("דינג אָ-דונג") בביצוע הלהקה ההולנדית טיץ'-אין.

## סדרות ותוכניות טלוויזיה חדשות ב-1975

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1975. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1975]]**.



File:Lynda Carter Wonder Woman.JPG|"אשת חיל"
File:David Soul Paul Michael Glaser Starsky and Hutch 1975.JPG|השחקנים הראשיים בסדרה "סטארסקי והאץ'"
File:Sherman Hemsley Isabel Sanford Zara Cully The Jeffersons 1976.JPG|צוות השחקנים הראשי בסדרה "משפחת ג'פרסון"



;**בישראל**

;**במדינות אחרות**
;

;

## סדרות ותוכניות בולטות שבוטלו או הסתיימו ב-1975

;**בארצות הברית**

## נולדו

* 2 בינואר – דאקס שפרד, שחקן אמריקאי
* 29 בינואר – שרה גילברט, שחקנית אמריקאית
* 4 בפברואר – נטלי אימברוליה, זמרת, דוגמנית ושחקנית אוסטרלית-בריטית
* 22 בפברואר – דרו ברימור, שחקנית אמריקאית
* 15 במרץ – אווה לונגוריה, שחקנית אמריקאית
* 23 במרץ – עדי אשכנזי, שחקנית וקומיקאית ישראלית
* 2 באפריל – פדרו פסקל, שחקן קולנוע, טלוויזיה ותיאטרון צ'יליאני-אמריקני
* 6 באפריל – זאק בראף, שחקן אמריקאי-יהודי
* 30 באפריל – ג'וני גאלקי, שחקן אמריקאי
* 22 במאי – נועה תשבי, שחקנית, זמרת, דוגמנית, מנחת טלוויזיה ומפיקה ישראלית
* 17 ביוני – אלי פיניש, שחקן ובדרן ישראלי
* 30 באוגוסט – טל מוסרי, שחקן ומנחה בערוץ הילדים וניקלודיאון
* 18 בספטמבר – ג'ייסון סודייקיס, שחקן וקומיקאי אמריקאי
* 26 באוקטובר – סופי צדקה, שחקנית, זמרת ומנחת טלוויזיה ישראלית

## נפטרו

## פרסים

## קישורים חיצוניים

## הערות שוליים
מסע רבקה

**רבקה בדרך לפגוש את יצחק** הוא ציור שמן על בד מעשה ידי האמן ג'ובאני בנדטו קסטיליונה, יליד ג'נובה, המתאר רגע מתוך הסיפור המקראי על פגישתה של רבקה עם יצחק. הציור מוצג במוזיאון לאמנויות יפות ביוסטון, טקסס.  

## תיאור היצירה
במרכז הציור, רבקה רכובה על סוס בדרכה אל יצחק, לו נועדה להיות לאישה.  בסיפור המקראי רבקה רוכבת על גמל. קומפוזיציית היצירה מציבה את הצופה בתוך שיירת הנוסעים, מה שמעניק לתמונה תחושה דינמית ומעורבות רגשית. קסטיליונה, שהתמחה בציור בעלי חיים, במיוחד בהקשרים של מסעות ונדודים, מנצל את הסיפור המקראי כדי להעניק ממד נשגב לנושאיו, אשר בדרך כלל היו בעלי אופי יומיומי וצנוע.

## האמן
ג'ובאני בנדטו קסטיליונה היה צייר ואמן הדפסים איטלקי מתקופת הבארוק, שנודע בעיקר בזכות סגנונו הייחודי ושימושו בטכניקות חדשניות. הוא הרבה לתאר סצנות תנ"כיות לצד תיאורי טבע ובעלי חיים, תוך שילוב דרמה תיאטרלית ותנועה עשירה ביצירותיו. היצירה משקפת את חשיבותו של הסיפור, לא רק מבחינה דתית, אלא גם כאמצעי להמחשת תנועה, טבע ואווירה נרטיבית בציור מתקופת הבארוק האירופי.  

## רקע מקראי
הציור מתאר את מסעה של רבקה לכנען לפגוש את יצחק. הסיפור המקדים את המסע, מציאת אישה ליצחק נכלל בפרשת חיי שרה, ומופיע ב, והוא מן הארוכים בספר. אברהם מבקש להשיא את בנו יצחק ושולח את מנהל משק ביתו למולדתו, ארם נהריים כדי למצוא שם אישה לבנו. העבד מגיע לחרן ובעומדו ליד המעיין הוא קובע סימן למציאת האישה: " "וְהָיָה הַנַּעֲרָ אֲשֶׁר אֹמַר אֵלֶיהָ הַטִּי-נָא כַדֵּךְ וְאֶשְׁתֶּה וְאָמְרָה שְׁתֵה וְגַם-גְּמַלֶּיךָ אַשְׁקֶה" היא האישה המתאימה ליצחק. עבד אברהם מעניק לה מתנות ורבקה מזמינה אותו לביתה. העבד מבקש את ידה של רבקה עבור בנו של אברהם, יצחק והנערה והמשפחה נותנים את הסכמתם לנישואין. רבקה הנערה נפרדת ממשפחתה ועושה את דרכה לכנען. שמו של העבד אינו מצוין, אולם חז"ל מזהים אותו עם אליעזר.  

## הערות שוליים

קטגוריה:ציורי שמן
קטגוריה:ציורי התנ"ך
קטגוריה:ציורים מהמאה ה-17
קטגוריה:רבקה בציורים
קטגוריה:כלבים באמנות
טומי פרקו

**טוֹמִּי פַּרְקּוֹ** (בפינית: **Tommi Parkko**; נולד ב-8 באוקטובר 1969) הוא משורר פיני.

## ביוגרפיה
טומי פרקו נולד בדרום מזרח פינלנד, בעיר המינה שבאזור קימנלאקסו. כיום הוא מרבה לנסוע ברחבי העולם, אבל קבע את משכנו בעיר טורקו שבדרום מערב ארצו. פרקו למד פילוסופיה, אסתטיקה וספרות באוניברסיטת הלסינקי ומדעי המידע באוניברסיטת טמפרה. למן פרסום ספר הביכורים שלו, "זיכרון קצר, הים" (1997), נחשב פרקו לאחד הקולות הבולטים בשירה הפינית בת-זמננו, ושניים משיריו תורגמו לעברית והתפרסמו כבר בגיליון 226 של כתב העת עתון 77 (דצמבר 1998). שירים פרי עטו תורגמו גם לאנגלית, לאסטונית, ללטבית, לרוסית ולשוודית. עיקר כתיבתו של פרקו מתמקד אומנם בשירה, אולם כאיש רוח רב-תחומי הוא מרבה לעסוק לא רק בכתיבה, אלא גם בהוראה, בחינוך, בהוצאה לאור, בעריכה לשונית וספרותית ובעשייה חברתית ופוליטית. בשנת 2020 הוענק לפרקו פרס מטעם אגודת המבקרים של פינלנד על תרומתו המשמעותית לשירה הפינית ולקידומה בארצו.

ספרו של פרקו "השקנאי", שראה אור בשפת המקור בשנת 2011, תורגם בשלמותו לעברית בידי המשורר רמי סערי והתפרסם בהוצאת כרמל בשנת 2025.

## קישורים חיצוניים
* שיר מאת טומי פרקו, "איני ירא", בתרגומו של רמי סערי לעברית
* ראיון בין המשורר טומי פרקו לבין שלושה מתרגמים שפרסמו מתרגומיהם בהוצאתו

קטגוריה:משוררים פינים
קטגוריה:פינים שנולדו ב-1969
נעליים (וינסנט ואן גוך)

**נעליים** (בהולנדית: **Schoenen**) הוא ציור שהושלם על ידי האמן הפוסט-אימפרסיוניסטי ההולנדי וינסנט ואן גוך בין ספטמבר לנובמבר 1886 בפריז. היצירה נמצאת באוסף מוזיאון ואן גוך באמסטרדם.  בנוסף לציור משנת 1886, ואן גוך יצר גרסאות נוספות של אותו נושא בין השנים 1886 ו-1887. 

## היסטוריה
מקור היצירה בביקור של ואן גוך בשוק פשפשים באזור מונמארטר בפריז בשנת 1886, שם רכש זוג נעליים בלויות. הנעליים הבלויות היו נושא בלתי שגרתי לציור. מכר של ואן גוך בפריז תיאר כיצד האמן קנה נעלי עבודה ישנות בשוק הפשפשים, צעד עמן בבוץ עד שהתלכלכו לחלוטין, ורק אז חש שהן מעניינות מספיק לציור. ואן גוך צייר מספר טבעות דוממות בנושא זה.

הציור "נעליים" צויר על גבי יצירה קודמת – נוף מדירתו של אחיו תיאו. ואן גוך נהג להשתמש באותו קנבס יותר מפעם אחת, לעיתים קרובות כחסכון בעלויות.

לאחר מותו של ואן גוך, הפך הציור לנושא לפרשנויות אמנותיות ופילוסופיות שונות, בין היתר על ידי מרטין היידגר, מאיר שפירו וז'אק דרידה. הציור תואר כ"יצירת ההנעלה המפורסמת ביותר בתולדות האמנות המודרנית".

## קישורים חיצוניים

## הערות שוליים

קטגוריה:ציורי שמן
קטגוריה:וינסנט ואן גוך: ציורים
קטגוריה:ציורים מהמאה ה-19
קטגוריה:מוזיאון ואן גוך
לו הייתי פירט

"**לו הייתי פירט**" (נכתב גם כך: "**לו הייתי פיראט**") הוא שיר שנכתב על ידי איש התקשורת והפזמונאי ירון לונדון, הולחן על ידי יאיר רוזנבלום, ויצא לאור באלבום הראשון והיחיד של ההרכב המוזיקלי הישראלי "השלושרים" בשנת 1969.

## רקע
להקת "השלושרים" הוקמה ב-1969 על ידי בני אמדורסקי, וכללה את בני אמדורסקי, שלום חנוך וחנן יובל.
השיר שכתב לונדון מתאר את משאלתו של אדם מאוהב להיות פיראט ולהילחם כדי לכבוש את לב אהובתו.
לונדון סיפר שאת ההשראה לשיר קיבל מספרי הרפתקאות, כגון "הרוזן ממונטה קריסטו", "אוצרות המלך שלמה" ו"המרד על הבאונטי".
בהמשך כתב לונדון ספר זיכרונות אוטוביוגרפי, וקרא לו בשם "לו הייתי פיראט - זיכרונות".

## ביצועים נוספים וגרסאות כיסוי
* הזמר ואיש התקשורת רפי גינת הקליט גרסה של השיר באלבומו "בחירות אישיות" משנת 2004.
* במסגרת המיזם המוזיקלי "עבודה עברית" משנת 2008, הקליטה להקת הפאנק הישראלית "יוסלס איי.די", גרסת כיסוי לשיר "לו הייתי פיראט".
* ב-2010 עלה המופע "דורות" בהשתתפות חנן יובל ובתו שירה, יחד עם אורי הרפז ובתו שני. במופע ביצעו הרביעייה שירים של יובל והרפז בעיבודים מקוריים. בין היתר, ההרכב הקליט גרסת כיסוי לשיר "לו הייתי פיראט".
* כוכבי הילדים רינת גבאי וגיא פרידמן, ביצעו את השיר בתוכנית "החוף של רינת" משנת 2013.
* ב-2014 ביצע לי בירן גרסת כיסוי לשיר בתוכנית "אני גיטרה" בערוץ כאן 11, בהנחיית הגיטריסט אבי סינגולדה.
* חבורת "זהו-זה!" ביצעה את השיר בשנת 2022, בתוכניתם בערוץ כאן 11.
* הזמר אסף אמדורסקי מבצע את השיר במסגרת המופע שלו "אני גיטרה | אסף מנגן ושר בני אמדורסקי", משנת 2023.

## לקריאה נוספת
* ירון לונדון, **לו הייתי פיראט - זיכרונות**, הוצאת כתר, אוגוסט 2014

## קישורים חיצוניים

* לו הייתי פיראט, באתר הספרייה הלאומית
* 15px לו הייתי פיראט, באתר המוזיקה Spotify
* 44px לו הייתי פיראט, באתר המוזיקה אפל מיוזיק
#### ביצועים
* 
* 
* 
* 
* 

## הערות שוליים

קטגוריה:שירי השלושרים
קטגוריה:שירים בעברית
קטגוריה:שירים שנכתבו על ידי ירון לונדון
קטגוריה:שירים שהולחנו על ידי יאיר רוזנבלום
קטגוריה:שירי אהבה בעברית
קטגוריה:שירים על שודדי ים
קטגוריה:סינגלים בהוצאת הד ארצי
דינה בווה

**דינה בווה** (נולדה ב-16 ביוני 1977) היא צלמת, אמנית דיגיטלית וחוקרת בינה מלאכותית ישראלית, הבולטת בצילום הסוריאליסטי שלה.
בווה זכתה בפרס הגדול בתחרות הצילום של ניקון לשנים 2012–2013 עם התמונה "אלגית הסתיו".

## קריירה
דינה בווה מתמחה בצילום סוריאליסטי. היא החלה את הקריירה הצילומית שלה בצילום דוקומנטרי, אך עברה לאחר מכן לסוריאליזם. היא משתמשת בתמונות וצילומים מוכנים ומשנה אותם עבור יצירותיה. ביולי 2008 החלה להשתתף בתחרויות בינלאומיות, וזכתה במקום השני בתחרות הצילום של ניקון בשנים 2008–2009 עם "Fishing in the Hitchcock's Style", בקטגוריית My Planet.

בשנת 2013 זכתה תמונתה "אלגית הסתיו" בפרס הגדול בתחרות הצילום של ניקון, שנבחרה מתוך למעלה מ-100,000 הצעות - ההגשה הישראלית הראשונה שזכתה. בווה מתארת את הסגנון שלה בתור "Truthful Fiction (אמת בדויה)", שכן, לדבריה, "הסיפור עשוי שלא לשקף את המציאות כפי שאנו מכירים אותה, ובכל זאת מעביר מסר עמוק, מדויק ואמיתי". בווה מציינת את האמן יאן סאודק כמקור השראה מרכזי.

בווה עיצבה עטיפות אלבומים עבור מספר מוזיקאים ישראלים ויהודים, ביניהם אורפנד לנד וחברו לשעבר יוסי סאסי, RebbeSoul ואחרים. היו לה גם שיתופי פעולה אמנותיים עם מריה קונג, ישראל אהרוני וגרמן קבירסקי.

בווה הציגה את עבודותיה בסלון ד'אוטומן, והציגה תערוכות יחיד רבות, ביניהן "האמת שבשקר", "זיקוק מציאות פנטסטית" (בראשון לציון), ואחרות. היא תרמה מרכזית לפרויקט הצילום "Beauty Saves the World" (BSW) שהחל בעלה, שהתמקד בצילום אמנותי והציג במספר מדינות. היא לימדה בבית הספר לצילום "גליץ" ברמת גן, נאמה בהרצאות רבות, כולל בכנס הצילום הישראלי השנתי בשנת 2014. בווה פרסמה ספר עם צילומיה ב-2013, בשם "Truthful Fiction", עם מהדורה שנייה שיצאה ב-2014.

## חיים אישיים
בווה נולדה במוסקבה ב-1977 ומתגוררת בישראל מאז 1991. היא בעלת תואר B.Sc. במדעי המחשב מאוניברסיטת תל אביב. בווה עובדת כחוקרת ומהנדסת אלגוריתמים בתחום הבינה המלאכותית. היא נשואה לגדי בולסלבסקי.

## פרסים
בסך הכל, למעלה מ-100 תמונות של בווה קיבלו למעלה מ-400 פרסים. היא קיבלה את פרסי הצילום והפרסים הבאים:
* 2009 – Trierenberg Super Circuit – מדליית זהב Vöav
* 2010 – Trierenberg Super Circuit – מדליית זהב למצוינות
* 2010 - פרסי ג'וליה קמרון - שני פרסים וציון מכובד
* 2010 – Biennale Aquëducte – מחבר אקוודוקט זהב
* 2011 – Prix de la Photographie Paris – מקום ראשון, אמנות
* 2011 - DonkeyArtPrize ניו יורק - הפרס הגדול
* 2012 – Trierenberg Super Circuit – מדליית זהב למצוינות
* 2012 – צלמים מקצועיים לנשים – הפרס הגדול
* 2013 – תחרות הצילום הבינלאומית של ניקון – הפרס הגדול
* 2014 – Prix de la Photographie Paris – זהב, אמנות/אנשים

## קישורים חיצוניים

* 

* Dina Bova at 1x.com
* An interview with Bova at ArtJobs.com

## הערות שוליים

קטגוריה:צלמות ישראליות
קטגוריה:גרפיקאים ישראלים
קטגוריה:צלמים ישראלים
קטגוריה:מדעני מחשב ישראלים
קטגוריה:ישראליות שנולדו ב-1977
לאה גולדה הולטרמן

**לאה גולדה הולטרמן** (נולדה ב-1976) היא צלמת ישראלית.
## ביוגרפיה
לאה גולדה הולטרמן נולדה בחיפה בשנת 1976. היא סיימה את לימודיה במחלקה לצילום של האקדמיה לאמנות ועיצוב בצלאל בירושלים בשנת 2007, וקיבלה תואר ראשון ברב תחומי באמנות (BFA). הולטרמן צילמה והפיקה צילומים מסחריים עבור מגזינים ועיתונים, כולל "הארץ" ו"ווג". היא ידועה בעיקר בזכות סדרת הצילומים "האורתודוקסיות של ארוס", שבה יצרה דיוקנאות של גברים יהודים צעירים על סף הבגרות.

## תערוכות
הולטרמן הציגה תערוכות יחיד בישראל, צרפת, גרמניה, בריטניה וארצות הברית, כולל המוזיאון לאמנות ישראלית ברמת גן וגלריה דאדא פוסט בברלין. היא השתתפה במספר תערוכות קבוצתיות, ביניהן במוזיאון הרצליה לאמנות עכשווית, מוזיאון תל אביב לאמנות, מוזיאון חיפה לאמנות ומוזיאון פתח תקווה לאמנות. עבודותיה של הולטרמן הוצגו במהלך פסטיבל הצילום של אתונה בשנת 2016.

## קישורים חיצוניים
* האתר הרשמי של לאה גולדה הולטרמן
* סדרת ארוס אורתודוקסית במגזין Der Greif
* סדרת אופנה

## הערות שוליים

קטגוריה:בוגרי בצלאל
קטגוריה:צלמות ישראליות
קטגוריה:צלמים ישראלים
קטגוריה:חיפה: אישים
קטגוריה:ישראלים שנולדו ב-1976
קטגוריה:ישראליות שנולדו ב-1976
אישה עם מטריה מול חנות כובעים

**אישה עם מטרייה מול חנות כובעים** הוא ציור שמן על בד משנת 1914 מאת הצייר הגרמני אוגוסט מאקה. הציור מתאר אישה המביטה לתוך חנות כובעים, והוא מצויר בסגנון אקספרסיוניסטי. היצירה שמורה באוסף מוזיאון פולקוואנג שבאסן.

## היסטוריה
בנובמבר 1913 עבר מאקה עם אשתו אליזבת להילטרפינגן , שעל גדות אגם תון בשווייץ, שם התגוררה חמותו. העיירה הקטנה והבורגנית עוררה בו השראה ליצור סדרת קומפוזיציות שקטות ומאופקות. במיוחד התעניין בחלונות הראווה של חנויות כובעים, שהפכו לנושא חוזר ביצירותיו. בעבודות אלו ניכרת התמקדות ברגעים יום-יומיים ובתיעוד החולף, בדומה לגישת האימפרסיוניסטים. אף שההפשטה הצורנית יוצרת תחושת ריחוק מסוימת, יצירותיו מתקופה זו, שנמשכה עד אפריל 1914, מקרינות חיוביות יוצאת דופן.

## תיאור היצירה
ציור זה נחשב למפותח ביותר מבין ציוריו של מאקה בנושא חלונות ראווה. הוא נוצר מיד לאחר הציור "שתי נשים מול חנות כובעים" ומהווה המשך ישיר לו. הנושא והאווירה נותרו עירוניים אופייניים, אך אינם רועשים או סוערים. הדמות הנשית, הלבושה בחליפה אלגנטית, חובשת כובע מעוטר בזר פרחים לבן ונושאת מטרייה על כתפה, נראית כאילו נלקחה ישירות מהיצירה הקודמת. לאישה אין פנים, והיא נותרת אנונימית, כאילו הייתה בובת תצוגה. מהבחינה הקומפוזיציונית, מאקה סידר את מרחב הציור לאורך קווים אלכסוניים ברורים של פרספקטיבה. צורתה הגאומטרית המתפרקת של חזית האבן עם פילסטרים מגולפים וחלון הראווה, כמו גם הדמות המופשטת, משתלבות יחד כיחידות במבנה הציור, בדומה לאבני פסיפס. הדבר נכון גם לגבי השימוש בצבעים – המאקה בחר להדגיש גוונים מסוימים באזור המרכזי של הקומפוזיציה. לבוש האישה, בגוונים חמים של אדום וצהוב, משתלב עם הכובעים המוצגים בחלון הראווה, המעוטרים בסרטים ונוצות. האור המשתבר בחלון יוצר השתקפויות המערבות את המרחב הפנימי והחיצוני גם יחד. משטחי הזכוכית השקופים של חלון הראווה מוצאים הדהוד צורני בפילסטר המחוספס שבצד.

העוצמה של היצירה טמונה בכוח המבני הברור והיציב שלה, לצד הכוח האקספרסיבי הזוהר של הצבעים המנוגדים. תיאור המצב הדמותי והאווירה החזותית משתלבים עם אפקט מופשט קריר, היוצר מתח קלאסי-מודרני ייחודי.

היצירה נרכשה בשנת 1920 על ידי מוזיאון פולקוואנג, שנקרא אז מוזיאון האמנות של אסן (Essener Kunstmuseum). בשנת 1937 הוחרמה היצירה על ידי הנאצים אותה הם הגדירו "אמנות מנוונת", אך בשנת 1953 נרכש מחדש על ידי המוזיאון בתמיכת עיריית אסן. כיום הוא נחשב לאחת היצירות החשובות ביותר באוסף האמנות הגרמנית המודרנית של המוזיאון.

## קישורים חיצוניים

## הערות שוליים

קטגוריה:נשים בציור
קטגוריה:ציורי שמן
קטגוריה:ציורים מהמאה ה-20
כחול כביסה

**"כחול כביסה"** (**bluing**) הוא הכינוי הישראלי לפיגמנט כחול שנהגו להוסיף לכביסה של אריגים לבנים, כדי לשוות להם מראה לבן בוהק. הפיגמנטים המקובלים הם אולטרמרין סינתטי ולעיתים כחול פרוסי. כחול כביסה היה נפוץ במאות ה-19 וה-20, ולאחר מכן ירד השימוש בו, ומחליפים אותו מבהירים אופטיים .
ממוזער|פרסומת לכחול כביסה באמריקה, בסביבות 1850.
## אופן הפעולה
ממוזער|שקיקי בד ובהם אבקה דחוסה של כחול כביסה. השקיק שמשקלו 20–30 גרם היה נטבל במים של השטיפה האחרונה.
בדים לבנים נוטים להצהיב במשך הזמן, בגלל חומרי לוואי במי הכביסה, חשיפה לשמש, לכלוך, וגורמים אחרים. פיגמנטים פועלים על ידי בליעת חלק מהספקטרום הנראה - למשל פיגמנט כחול בולע את אורכי הגל של כל הצבעים מלבד אורך הגל של צבע כחול, ולכן נראה לעין כחול. כחול וצהוב הם צבעים משלימים, הצבע הכחול בולע את אורכי הגל במרכז הספקטרום הנראה, שהם באזור הצהוב, לכן הוספת טיפת צבע כחול בולעת חלק מאורכי הגל הצהובים ומעניקה לבד מראה לבן נקי יותר.

בסביבות 1960 החל שימוש ב"מבהירים אופטיים", שהם חומרים פלואורסצנטיים שבולעים קרניים אולטרה סגולות ופולטים אור נראה לבן. חומרים אלה החליפו את כחול הכביסה, והם נמצאים בדטרגנטים לכביסה ובמרככי כביסה לאריגים לבנים. השימוש בכחול כביסה כמעט חלף מהעולם המערבי. הוא עדיין נמצא בשימוש בחלק מהמקומות, למשל בהודו.

כחול כביסה היה מיוצר כתערובת של חומר נושא כדוגמת עמילן, ובה קמצוץ מהפיגמט. הוא שווק כאבקה, כנוזל, או דחוס לצורת טבליות, גלילים או קוביות. אחת הצורות המקובלות היו שקיקי בד שבהם אבקה דחוסה לצורת גליל במשקל של כ-20 גרם, והם היו נטבלים במי השטיפה האחרונה וצובעים את המים בכחול. שקיק אחד הספיק לעשרות כביסות.

## פיגמנטים שונים
"כחול כביסה" מסוגים שונים היה בשימוש במשך מאות שנים, להלבנה של בגדים ומצעים לבנים מכותנה או פשתן. בין הפיגמנטים שהיו בשימוש:
* זכוכית קובלט כחולה (smalt) - במאות ה-16 וה-17 כובסות בבתים אמידים באירופה השתמשו באבקה של זכוכית קובלט כדי להבהיק לובן של אריגים. תוספת קטנה של קובלט לזכוכית נוזלית (0.025 עד 0.1 אחוז) צובעת את הזכוכית בכחול, ואבקה מזכוכית זו היא פיגמנט כחול חזק.
* אינדיגו – הופק בעבר מהצמח ניל הצבעים, והוא אחד מהמכחילים הנפוצים באסיה, אפריקה ואירופה. הוא משמש לצביעת בדי ג'ינס. בסוף המאה ה-19 הומצא אינדיגו סינתטי.
* אולטרמרין - הופק בעבר מכתישה של המחצב הכחול לפיס לזולי, והיה יקר. ב-1826 הומצא אולטרמרין סינתטי, שהיה זול יותר והביא לתוצאות עקביות יותר.

## קישורים חיצוניים

## ביאורים

## הערות שוליים

קטגוריה:כביסה
קטגוריה:כחול
מצפור האלף

**מצפור האלף** הוא נקודת תצפית בגובה 1,000 מטרים מעל פני הים בין היישובים נווה דניאל ושדה בועז בגוש עציון. זוהי הנקודה הגבוהה ביותר בגוש עציון.

יסודות המצפור והחניון שלמרגלותיו בנויים כ-990 מטרים מעל פני הים, בעוד נקודת התצפית בגובה 1,000 מטרים בדיוק.

מן המצפור ניתן לצפות ב-360 מעלות, בהרי ירושלים בצפון, ים המלח, מדבר יהודה, הרי אדום והגלעד במזרח, הר חברון, רצועת עזה והים התיכון בדרום ועד הרצליה וגוש דן במערב.

המבנה נבנה ב-2013 ביציאה מהיישוב נווה דניאל לכיוון היישוב שדה בעז בצפון גוש עציון. המצפור נבנה לזכר פרידה ושמואל מקובסקי, תושבי נווה דניאל מחלוצי גוש עציון ההיסטורי לפני מלחמת העצמאות.

## גלריה

Neve-Daniel-442.jpg|250px|נווה דניאל מהמצפור
Neve-Daniel-438.jpg|250px|נוף להרי ירושלים


## ראו גם
* מצפה זי"ו

## קישורים חיצוניים
מצפור האלף באתר תיירות גוש עציון

## הערות שוליים

קטגוריה:נווה דניאל
קטגוריה:יהודה ושומרון: נקודות תצפית